Lord of the Lost

Lord of the Lost er et tysk gothmetalband from Hamburg, grunnlagt i 2007 av sanger og frontfigur Chris Harms. Bandet representerte Tyskland i Eurovision Song Contest 2023 med sangen «Blood & Glitter».

Bakgrunn 
Lord of the Lost ble grunnlagt i 2007 av Chris Harms som et soloprosjekt. Mens han jobbet med sine første sanger og publiserte dem på MySpace, fikk han mange positive tilbakemeldinger og innså at han trengte et helt band for å fremføre låtene live. Han rekrutterte musikere blant venner og bekjente fra Hamburgs musikkmiljø og begynte arbeidet på gruppens første album. Harms kalte først gruppen Lord, men endret navnet til Lord of the Lost for å unngå navnekonflikt med bandene Lordi og The Lords. 

Debutsingelen «Dry the Rain» kom i 2009, mens debutplaten Fears ble utgitt I 2010 på det uavhengige merket Out of Line. Mens bandet spilte inn oppfølgeralbumet Antagony, dro Lord of the Lost på en utvidet turné, blant annet på festivaler som Wave-Gotik-Treffen, Wacken Open Air og M'era Luna Festival.

Våren 2011 ut ga bandet singelen «Sex on Legs» som den første singelen fra albumet Antagony. Og sommeren 2012 kom tredjealbumet Die Tomorrow.

I februar 2014 forlot trommis Christian Schellhorn band og ble erstattet av Tobias Mertens. I mars 2014 dro bandet på sin første USA-turné, finansiert av folkefinansiering. I løpet av to måneder samlet fans og sponsorer inn 12 775 amerikanske dollar.

De neste årene fulgte flere livealbum og EP-er, og albumet Empyrean.

Iron Maidens Steve Harris valgte personlig Lord of the Lost som støtteband for Iron Maidens europaturné i 2020, men turneen ble avlyst på grunn av koronapandemien. Turneen ble i stedet gjenopptatt i 2022, og Lord of the Lost var støtteband i 17 europeiske byer i Iron Maidens verdensturné Legacy of the Beast. Iron Maiden fornyet samarbeidet med bandet på Europa-delen av verdensturneen The Future Past i 2023.

I desember 2022 ga Lord of the Lost ut studioalbumet Blood & Glitter, som toppet den tyske albumlisten.

I 2023 deltok bandet i musikkonkurransen , der vinneren fikk representere Tyskland i Eurovision Song Contest 2023 i Liverpool. De deltok med låten «Blood & Glitter» og vant konkurransen etter å ha fått flest poeng fra seerne. De fikk dermed representere Tyskland i Eurovision-finalen lørdag 13. mai 2023. I finalen endte bandet sist av 26 deltakere.

Besetning 
Bandmedlemmene har ofte, men ikke alltid, scenenavn. Dersom kjent, er artistens navn oppgitt i parentes etter scenenavnet.

Nåværende medlemmer

 Chris «The Lord» Harms – vokal, gitar, cello (2007–)
 Class Grenayde (Klaas Helmecke) – bass (2008–)
 Gared Dirge (Gerrit Heinemann) – piano, synthesizer, slagverk, gitar, theremin (2010–)
 π (Pi Stoffers) – gitar (2016–)
 Niklas Kahl – trommer (2017–)

Tidligere medlemmer

 Sensai (Stefan Ehrhardt) – gitar (2008–2010)
 Sebsta Lindström (Sebastian Makowski) – gitar (2008–2011)
 Any Wayst (Anika) – trommer (2008–2011)
 Bo Six (Borislav Crnogorac) – gitar (2009–2016)
 Disco (Christian Schellhorn) – trommer (2012–2014)
 Tobias Mertens – trommer (2014–2017)

Diskografi

Studioalbum 

 2010: Fears
 2011: Antagony
 2012: Die Tomorrow
 2014: From the Flame into the Fire
 2016: Empyrean
 2018: Thornstar
 2021: Judas
 2022: Blood & Glitter

Referanser

Eksterne lenker 

 
 
 
 

Tysk musikk
Tyske musikere
Tyske band
Deltakere i Eurovision Song Contest 2023
Tyske gothic metal-band